google/wiki40b huggingface dataset:
Stiftsstad

En stiftsstad er en by som er sete for en biskop. Byen har domkirke med domkapittel og domkirkeforsamling og utgjør dermed sete for et kirkelig stift. 
Sammenlign med begrepene residensstad og hovedstad. 
Begrepet ble innført etter reformasjonen.

Danmark

Den danske folkekirken har stiftsstader i København, Helsingør, Roskilde, Odense, Maribo, Ribe, Haderslev, Viborg, Ålborg, Århus og i Nuuk (Godthåb) på Grønland.

Finland

Den evangelisk-lutherske kirken i Finland har stiftsstadene Åbo, Tammerfors, Uleåborg, Sankt Michel, Borgå, Kuopio, Lappo, Helsingfors og Esbo.
Den finske ortodokse kirken har stiftsstadene Joensuu, Helsingfors og Uleåborg

Island

Den islandske kirken utgjør et eneste stift med Reykjavik som stiftsstad.

Norge

Den norske kirken hadde stiftsstader fram til 1. januar 1919 då omgrepet bispedømme erstatta stift. Fram til 1919 var Trondheim, Bergen, Oslo, Hamar, Kristiansand, Stavanger (fram til 1682 då Kristiansand overtok) og Tromsø (formelt fra 1844). I en kort periode var Alstahaug (1804−1828) sete for biskopen, men var formelt sett ikke eige stift og dermed heller ikke stiftstad.
I dag er disse stadene bispesete med domkirke:
Trondheim, Bergen, Oslo, Bodø, Fredrikstad, Hamar, Kristiansand, Molde, Stavanger, Tromsø og Tønsberg.

Sverige

Den svenske kirken har som stiftsstader Uppsala, Linköping, Skara, Strängnäs, Västerås, Växjö, Lund, Göteborg, Karlstad, Härnösand, Luleå, Visby og Stockholm.
Jacques La Ramée

Bakgrunn

Hans foreldre var Joseph Fissiau dit Laramée og Jeanne Mondou.  I North West Companys register nevnes to Laramée-brødre, Jacques og Joseph. North West Company konkurrerte innbitt med Hudson's Bay Company innen den nordamerikanske pelshandelen. Men de to selskapene fusjonerte til slutt i  1821. 
Med stavemåten La Ramée dukker det opp en man i kildene en menn som arbeidet som kanomann i de vestlige høyfjellene fra 1798 til 1804. Denne sannsynlige slektning kan ha vært Francois Laramée, som også er å finne på lister over pelshanderkompaniet North West Companys folk. Denne La Ramée hadde flere sønner som dro vest til Wyoming og Idaho. I følge Joachim Fromhold var en av sønnene den Jacques La Rami som elven Laramie er oppkalt etter.

Mountain Man i Wyoming

Han dukket opp i Wyoming ca år 1815. Der grunnla han blant annet en gruppe fri fangstmenn ('free trappers og organiserte det såkalte free trapper rendezvous, en årlig sammenkomst av trappere i Wyoming. Et lignende rendezvous hadde da i flere år funnet sted i Missouri og i Mississippi. 
La Ramée anførte sin gruppe ved de øvre deler av North Platte River, og der gikk de på fangst. I 1820 eller 1821 var han alene på beverjakt ved en elv som skulle bli oppkalt etter ham, Laramie River. Da han ikke dukket opp på neste årets trappertreff, dro hans gruppe av sted for å lete etter ham. 
Om resultatet av leteaksjonen går det forskjellige historier. I én versjon bringes hans død i forbindelse med noen arapahoindianere som bodde i trakten. Liket skal de ha funnet i en beverfam i Laramie River («stuffed under a beaver dam», eller det lå i en liten trapperhytte nær elven, åpenbart myrdet av indianerne. Men indianerne bestred energisk å ha hatt noe å gjøre med La Ramées død. Andre kilder hevder at han var blitt anbrepet av en bjørn og drept, og at hans lik muligens heller ikke var blitt funnet.
Berømt ble Jacques La Ramée først etter sin død. Hans venner oppkalte den elven han fjerne jaktyet ved etter ham. Senere fulgte flere oppkallinger i Wyoming; blant annet byen Laramie, fylket Laramie County, militærstasjonen Fort Laramie og byen Fort Laramie ved Laramie River, fjellkjeden Laramie Mountains øst i Rocky Mountains, og den høyeste fjelltoppen i Laramie Mountains, Laramie Peak. 
Etter Laramie Mountains ble så en fjelldannelsesprosess, laramisk orogenese, navngitt. Historic Landmark Commission of Wyoming oppsatte nær Wheatland en minnestein for La Ramée.
Den lange korridor

Den lange korridor (kinesisk: 长廊, pinyin: Cháng Láng) er en overbygd passasje i Sommerpalasset i Beijing i Kina. Den ble opprinnelig bygd på midten av 1700-tallet, og er kjent for sin lengde (728 m) og sine rike dekorasjoner (mer enn 14.000 malerier).

Historie

Den lange korridor ble først bygd i 1750, da Qianlong-keiseren igangsatte arbeidene med byggingen av den keiserlige have her. Korridoren ble bygd for at keiserens mor skulle kunne spasere gjennom hagene beskyttet fra sol og vær.
Som det meste av Sommerpalasset ble Den lange korridor stygt skadet av ild da de anglofranske allierte styrker i 1860 under Andre opiumkrig. Den ble gjenoppbygd i 1886.
DS «Stadshauptmand Schwartz»

Båten bygges

Den ble bygget på Drammens Jernstøperi & Mekaniske Verksted og ble sjøsatt 21. juni 1903.
Kostnaden for bygget var 23 000 kroner. Lengden er 60,8 fot og bredde er 13,2 fot.
Båten var eid av Ekerns Dampskibsselskab, som også stod for driften.

Navnet

Navnet «Stadshauptmand Schwartz» fikk båten etter Stadshauptmand Johan Jørgen Schwartz, som var trelasthandler, jernverkseier og politiker, og blant annet satt på Stortinget. I Drammen ble han også omtalt som «Randsfjordsbanens far».

Gods og passasjerer

I tillegg til frakt av gods ble det solgt 1. og 2. klasse billetter, også med tanke på turisme.
Den cirka 20 meter lange båten var da registrert for 109 passasjerer.

Båten tas ut av drift

På 1920-tallet ble det anlagt bedre landevei langs Eikeren og «Stadshauptmand Schwartz» ble tatt ut av drift, ankret opp i havnebassenget i Eidsfoss og ribbet til skroget. I et par år lå den der før den i 1930 sank som følge av at tre-proppene, som var satt inn i stedet for bunnventilene, ble presset ut av isen.

Heving og restaurering

Båtvraket ble forsøkt hevet allerede i 1933, deretter i 1972; begge ganger uten hell. I 1995 ble det gjort en vellykket heving med intensjon om å sette båten i stand.
I 2001 ble «DS Stadshauptmand Schwartz» flyttet fra slipp til en nybygd tørrdokk i Eidsfoss, for at båten skulle bli liggende der permanent som kulturminne.
Gratian (kanonist)

Virke

Lite er kjent om Gratian. At han var kamaldulensermunk anses av mange for bare en legende eller formodning. Enda mindre sikkert er det at fornavnet hans var Johannes. 
Gratians virksomhet er knyttet til at Rettsskolen i Bologna var blitt fast institusjonalisert. Her underviste Gratian i jus. 
Det ekstisterte allerede en Corpus Iuris Civilis, en kompilasjon av tidens borgerlige rett, og Gratian utarbeidet en tilsvarende samling for kirkeretten. Han kalte denne samlingen Concordia Discordantium Canonum. Men i ettertiden ble det hovedsakelig kjent som «Gratians dekret», Decretum Gratiani. Denne samlingen omfattet 3600 tekster: Konsilsdekreter, pavelige erklæringer, tekster fra kirkefedrene og apostoliske skriv, og Gratians egne omfattende glosser satte materialet i sammenheng, løste opp i motsigelser i tekstene ved hjelp av kriterier om overordnet/underordnet lov eller lovautoriet, tidligere eller senere lov og så videre.  
At samlingen sannsynligvis var ferdigstilt ca 1140 skyldes at det er medtatt tekster fra Andre Laterankonsil av 1139.
Pyrgomorphidae

Utseende

Middelsstore til store, oftest tunge og trege, gjerne grønne gresshopper. Hoppebeina er forholdsvis dårlig utviklet, disse artene hopper sjelden. Hodet er noe kjegleformet, antennene nokså kraftige. Mange arter har påfallende fargemønstre i rødt, hvitt eller blått. De fleste har reduserte vinger.

Levevis

Pyrgomorphidae er planteetere og finnes gjerne krypende rundt i vegetasjonen. De er vanligvis temmelig trege insekter, som stoler på kamuflasje eller giftighet for å unngå å bli spist. Noen er utmerket kamuflert og ligner kvister, mens andre har skrikende farger som signaliserer at de er giftige. Dersom de blir truet, kan de sprute irriterende væske eller skille ut et giftig skum. Disse stoffene kan også være temmelig giftige for mennesker. De legger vanligvis eggene sin epå bakken, men noen ganger i råtnende ved, eller i jordsmonnet som har dannet seg rundt epifytter på trestammer. Noen arter kan leve delvis i vann. En del arter er selskapelige.

Skadedyr

De fleste Pyrgomorphidae er ikke regnet som skadedyr, men enkelte kan gjøre noe skade på dyrkede vekster.

Utbredelse

Denne familien er utbredt i tropene over det meste av verden. De fleste artene lever i Afrika og på Madagaskar, mens de fleste slektene finnes i Sørøst-Asia.
Asma

Etymologi

Asma betyr «suveren» på arabisk. Esma er en bosnisk og tyrkisk form av navnet.
Salticus scenicus

Utseende

Salticus scenicus er sammen med de andre artene i denne slekten, forholdsvis små edderkopper og mange er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Kroppen er todelt i en bakkropp (abdomen) og en forkropp (prosoma eller cephalothorax). Hodet har åtte øyne, to uvanlig store midt foran, og to litt mindre på hver side. De resterende fire øynene er plassert på siden av hodet. Hoppeedderkoppene skiller seg ut ved at de har evnen til i en viss grad å fokusere blikket.
Klovn (kortspill)

Kortspillet Klovn er en blanding av spillene Idiot og Uno, med noen ekstra regler. Spillet har sin opprinnelse fra Folkehøgskolen Sørlandet der ideen myldret.
Spillet starter med tre kort på hånden og 6 kort på bordet per person. Tre av disse kortene skal ligge med spillsiden ned, slik at ingen vet hva disse kortene viser. De øvrige tre kortene ligger med spillesiden opp oppå de feilvendte kortene.

Målet med spillet

Målet med spillet er å bli kvitt alle kortene sine på bordet, disse kortene kan man ikke spille før man har spilt alle kortene som man har på hånden.
Spilleren som blir først ferdig vinner, mens spilleren som blir ferdig sist blir KLOVN.
Thinkerbell

Thinkerbell er en norsk pop/rock-duo bestående av gitarist Jørn Christensen og vokalist Vibeke Saugestad. Duoen ga ut albumet Thinkerbell på Sony Music Entertainment i 1998. For albumet ble de nominert til Spellemannprisen 1999 i klassen popgruppe. Christensen fikk dessuten Edvard-prisen i klassen populærmusikk – mindre verk i 1999 for sangen «Velvet Days» fra albumet. Duoen har hatt sporadiske konserter i inn- og utland og kom med sitt andre album «Thinkerbell II» 7. mars 2011 på Rodeløkka Records / Nordic Records.
Italiensk mesterskap i friidrett innendørs 2018

Italiensk mesterskap i friidrett innendørs 2018 (Campionati italiani assoluti di atletica leggera indoor) ble arrangert i Palaindoor di Ancona i Ancona i Italia, fra 16. til 18. februar 2018. Arrangør var Federazione Italiana di Atletica Leggera (FIDAL).
Sykling under Sommer-OL 2008 – 4000 meter individuell forfølgelse menn

Herrenes 4000 meter individuell forfølgelse i banesykling under Sommer-OL 2008 fant sted den 16. august 2008 på Laoshan Velodrome i Beijing.
Ultima Linux

Ultima Linux er en tidligere Linuxdistribusjon fra USA som var basert på Slackware. Distribusjonen var spesifikt konstruert for internettkafeer, og hadde egenskaper som automatisk gjenoppstart ved krasj, betalingssystem for internett kaféer, styringsprogramvare og andre grafiske systemadministrasjon.
Ultima Linux støttet plattformene i486 og x86-64. Distribusjonen støttet vindusbehandleren Fluxbox samt skrivebordsmiljøene Xfce og KDE.
Versjon 1.0 ble lansert 18. mars 2005. Versjon 8.4 ble lansert 29. september 2008
Reportage (tidsskrift)

Reportage var en svensk nyhetstidsskrift initiert av Bertil Torekull og utgitt av Bonniers, som utkom noen måneder i 1980.
Til tross for at konseptet til tidsskriftet var basert på inngående markedsundersøkelser og lanseringen hadde massiv marknadsføring ble prosjektet et av Bonnierkonsernets største ogg mest kostbare fiaskoer.
Windows Server 2019

Windows Server 2019 er en serverutgave av operativsystemet Windows NT og er etterfølgeren til Windows Server 2016. Windows Server 2019 ble kunngjort den 20. mars 2018 og den første testversjonen som var tilgjengelig for Windows Insider, ble lansert samme dag. Den offisielle lanseringen fant sted 2. oktober 2018.
Kirkelig domstol

En kirkelig domstol er en institusjon som man finner i den katolske kirke.
Domstolen har juridisk myndighet innenfor bispedømmets grenser og dømmer gjerne i saker av ideell eller økonomisk karakter, for eksempel i ekteskapssaker. Hver domstol blir ledet av en formann som skal være prest. De øvrige dommerne er diakoner eller lekfolk.

Rettsinstanser

I likhet med andre domstoler har den kirkelige også ulike rettsinstanser. I første instans er det tribunalene i bispedømmene som dømmer. Andre instans er erkebispedømmenes domstoler. Norge har ikke noe erkebispedømme, derfor blir norske saker ført for erkebispedømmet Westminsters Tribunal i London. Tredje rettsinstans er Vatikanet.
Samiske samlinger

Samiske samlinger er en bokserie utgitt av Norsk Folkemuseum siden 1952. Det er utgitt 19 bind i serien; foreløpig siste utgivelse kom i 2006. 
Da den samiske samlingen ved Etnografisk Museum i 1951 ble overført til Norsk Folkemuseum, ble det samtidig opprettet en bokserie som en fortsettelse av Etnografisk Museums serie Nordnorske samlinger, som Norsk Folkemuseum samtidig overtok opphavsretten til. Serien ble redigert av Asbjørn Nesheim inntil bind 12, deretter av Bjørn Aarseth og Ove Pettersen inntil bind 18, og det siste bindet ble redigert av Leif Pareli.
Sandefjord fengsel

Sandefjord fengsel er et fengsel med lavere sikkerhetsnivå som ligger i Sandefjord i Vestfold og er underlagt Kriminalomsorgens  region sør. Fengselet har ordinær kapasitet på 13 plasser for kvinner. Stortinget vedtok 17. desember 2018 at fengselet skal legges ned.
Universitetet i Aix-en-Provence

Universitetet i Aix-en-Provence ble etablert i 1409 og var fra starten ledende i utviklingen av skrevne rettskilder i Frankrike. I utgangspunktet ble det undervist i religion og rettsvitenskap, senere på 1500-tallet kom andre vitenskaper til, men rettsvitenskap har alltid vært universitetets kjernevirksomhet. Mange fremtredende norske jurister har hatt studieopphold ved universitetet gjennom årene, derunder Peter Lødrup og Arvid Frihagen. Universitetet er fra 1968 en del av Université d'Aix-Marseille. Universitetet har nå ca 70.000 studenter, derunder ca 10.000 utenlandske studenter fra 128 land.
Medelim

Medelim er et freguesia (sogn) i kommunen Idanha-a-Nova i det portugisiske distriktet Castelo Branco.
Cupfinalen i fotball for menn 1906

Cupfinalen i fotball for menn 1906 var en fotballkamp som ble spilt 9. september 1906 på Gamle Frogner stadion og var den siste kampen i Norgesmesterskapet i fotball for herrer 1906. Finalistene var Sarpsborg og Odd. Odd vant kampen og ble dermed norgesmester for fjerde gang på rad.
Slekt og Data

Historie

Svenske Föreningen DIS ble dannet 1. april 1980 og var inspirasjonen til at Slekt og Data ble stiftet 12. januar 1990 som DIS-Norge, «DIS» som er brukt her er et akronym for «Data i slektsforskning». I 2012 ble navnet endret til DIS-Norge, Slekt og Data, og ved landsmøtet i 2016 ble navnet forkortet til det nåværende Slekt og Data. I den første tiden var databehandling og datakommunikasjon viktig i foreningens virke. Nå har arbeidet med slektsforskning generelt tatt over og dataelementet får mest betydning for utvikling av verktøy.

Internett

Slekt og Data driver flere tjenester for slektsforskere på internett: Slektsforum, Slektsforskerbasen, Gravminner i Norge, DIStreff.

Medlemsbladet

Organisasjonen gir ut medlemsbladet Slekt og Data fire ganger i året. Bladet trykkes i farger i A4-format og har ca. 48 sider. Det kan tegnes abonnement for arkiv, bibliotek eller liknende institusjoner. Bladet er tilgjengelig i PDF-format for medlemmene på organisasjonens nettsider.

Kilderegistrering

I 2001 inngikk  Slekt og Data og Riksarkivaren en avtale om kilderegistrering av kirkebøker. Avtalen gir Slekt og Datas registreringsgrupper gratis tilgang til kirkebokskopier for registrering, men Riksarkivaren (ved Digitalarkivet) har enerett til publisering på internett på nasjonalt nivå. Mange av de tilgjengelige registrerte kirkebøkene på Digitalarkivet er registrert og korrekturlest av medlemmer i Slekt og Data.
Parallelt med kirkebokregistrering har foreningen også startet med gravstedsregistrering. Dette er et enormt dugnadsarbeid som gjøres for at vi alle skal få enklere tilgang til kildene.

Gravminner

Slekt og Datas Gravminnebase er et av Slekt og Datas betydeligste bidrag for å ivareta forgjengelige kulturminner. Gravminnebasen er en database med over 2,7 millioner registrerte gravminner og nettjenesten har siden oppstarten i 2004 hatt over hundre millioner søk. Intensjonen er å fotografere og registrere alle gravsteinene på norske kirkegårder og gravplasser.
Den sterkes rett

Handling

Universitetsprofessoren Jonathon Paige blir dømt for drap da han ved en ulykke dreper fyllekjøreren som kjørte ned kona hans. Han blir dømt til å sone ved et delstatsfengselet i Utah og ankommer fengselet samtidig som den nyansatte fengselsbetjenten Brian Courtland. Begge får raskt møte undergrunnssystemet i fengselet, styrt av innsatte og korrupte fengselsbetjenter, og den fryktede drapsmannen Hugo Slocum – den ubestridte lederen for all illegal virksomhet i fengselet. Når en yngre medfange og venn av Paige blir utsatt for voldtekt og senere begår selvmord bestemmer Paige seg får å eksponere både Slocum og det korrupte systemet i fengselet. Ved en tilfeldighet får han tak i en bok med en masse nedskrevet informasjon om den tvilsomme aktiviteten ved fengselet de siste åra. Når Slocum for greie på at Paige nå har denne boka havner han i livsfare. Den nye fengselsbetjenten forsøker fånyttes å advare fengselsjefen om at noe er på gang og til slutt utvikler det seg til en kamp på liv og død mellom Slocum og Paige.

Priser

Den sterkes rett ble tildelt en Emmy-pris for beste regi og en Golden Seashell ved San Sebastián International Film Festival. Filmen ble nominert til en Golden Globe i kategorien beste regi.

Økonomi

Produksjonsbudsjettet var på $375 000.

Innspilling

Innspillingen ble gjort i delstatsfengselet i Utah. De fleste av statistene var virkelige fanger.

Annet

Til tross for at filmen ble produsert for TV ble ble satt opp på norske kinoer i 1972 under tittelen Glasshouse – Menneskeburet. Den ble utgitt på video rundt 1982 under tittelen Den sterkes rett.
Terminator: Dark Fate

Handling

Skynet sender en ny avansert terminator i flytende metall for å tilintetgjøre Dani Ramos, en cyborg og hennes venner. Sarah Connor og T-800 kommer dem til unnsetning.
Johan Sebastian Welhaven

Ætt, oppvekst og studier

Welhavens far, Johan Ernst Welhaven, var sønn av Johan Andreas Welhaven (1775-1828) og Elisabeth Margrethe Woltmann , begge fra Nord-Tyskland. Welhavens mor, Else Margrethe Cammermeyer (1785-1853), var datter av Johan Sebastian Cammermeyer og Maren Heiberg, begge danskætta. Else Margrethe Cammermeyer og Johan Ernst Welhaven giftet seg i 1806 og fikk elleve barn, mellom dem Johan Sebastian Cammermeyer Welhaven.
Johan Sebastian Welhaven vokste opp i Domkirkegaten i Bergen. Faren arbeidet ved St. Jørgens Hospitals kirke, og engasjerte seg for hospitalets spedalske. Johan Sebastian Welhaven, ble sendt på Bergen katedralskole med blant andre Lyder Sagen som lærer.
Etter åtte år på latinskolen ble han utskrevet med brukbare karakterer i de fleste fagene, og oppmeldt til Norges eneste universitet, som lå i Christiania. Der tok han examen artium og leste til forberedende prøver i to år før han kom hjem til Bergen i 1828 og begynte studier i teologi med faren som veileder. Samme år døde faren, og sønnen fortsatte studiene ved universitetet i hovedstaden der han kom til å bo resten av livet.
Welhaven levde tidvis i stor fattigdom. Han skaffet seg litt innkomme ved privatundervisning og tegning. De første årene som student brukte han mye tid på tegning og litografi.
Han tok ikke flere eksamener etter oppholdet i Bergen.

Siste år

I 1866 ble Welhaven enkemann, og i 1868 måtte han trekke seg fra sin stilling av helsemessige grunner. De siste årene var han plaget av Parkinsons sykdom. 12. november 1868 samlet tusen akademikere seg og gikk i fanetog til Welhavens bolig. Det ble holdt tale der formannen for Det norske Studentersamfund presenterte deltakerne som fredelige arvtakere etter 1830-årenes kamptid, og ville rekke Welhaven en forsonende hånd på vegne av Henrik Wergeland. Welhavens takketale berørte ikke dette punktet. Bjørnstjerne Bjørnson, som primært oppfattet seg om en viderefører av Wergelandtradisjonen, hyllet Welhaven ved denne anledning med diktet «De norske studenters hilsen til Professor Welhaven» som begynner med ordene «Lyt nu, du ludende sanger».
Welhaven levde tilbaketrukket til sin død i 1873. På slutten av livet bodde han i Skovveien i Christiania. En bronsestatue utført av Gunnar Utsond ble i 1908 avduket på  hjørnet av Skovveien og Briskebyveien. Billedhuggeren har framstilt grubleren, melankolikeren og drømmeren, ikke den kamplystne satirikeren fra ungdommen.
18. mars

Navnedag

Aleksander, Sander og Edvard har navnedag.
Phygomelitta

Utseende

Middelsstore, avlange, mørkt brunlige trebukker med noe forkortede dekkvinger. Mesteparten av dyret er brunsvart, dekkvinger og bein noe lysere rødbrune. Antennene er tynne, rundt halvparten så lange som kroppen, i spissen utvidete. Pronotum er tønneformet. Dekkvingene er tydelig innsvingende på sidene, dekker halvparten av bakkroppens lengde. Beina er middels lange, lårene tydelig klubbeformede.

Utbredelse

Arten er utbredt i Brasil.
Gnuplot

gnuplot er et kommandolinjebasert program som kan generere to- og tredismensjonale plot med basis i matematiske funksjoner, data og kurvetilpasning. Programmet benyttes ofte for grafikk av publikasjonskvalitet så vel som i utdannelse. Programmet finnes for en rekke datamaskinarkitekturer og operativsystemer, deriblant Unix, Linux, Microsoft Windows og OS X. gnuplot ble lansert i 1986. På tross av sitt navn, blir det ikke distribuert under GNU General Public License, men har sin egen fri programvarelisens.
Siste versjon er versjon 5.0.5, som ble lansert 10. oktober 2016.
Novhorod-Siverskyj

Novhorod-Siverskyj (ukrainsk: Новгород-Сіверський; russisk: Новгород-Северский, Novgorod-Severskij) er en by i Tsjernihiv oblast i Ukraina. Folkemengden var på 13 911 innbyggere i begynnelsen av 2012. Byen ligger ved elven  Desna, omkring 200 kilometer fra hovedstaden Kiev og 45 km sør for den russiske grense.
Kristina Bjørnsdatter

Kristina Bjørnsdatter, (Christina) født på 1120-tallet, død ca. 1172, var svensk dronning fra 1156–60 gjennom sitt giftermål med Erik den hellige.
I Dansk Biografisk Lexikons første utgave heter det at Kristina var datter til prins Bjørn Haraldsson Järnside (sønn av Harald Kesja) og Katarina Ingesdatter. I Sjögrens Sveriges Historia (1935) uttales at hun enten var datter til Inge I eller til Inge II, mens det i Svenskt Biografiskt Lexikon anføres at hun var etterkommer av kong Inge den eldre og dronning Helena. I boken Sveriges drottningar av Herman Lindqvist anføres det at hun var datter av Knut Lavard og Ingeborg.
Hun ble gift med Erik den hellige omkring 1149. Med ham fikk hun blant andre barnene Knut som ble svensk konge i 1167, og Margareta som ble dronning av Norge.
Kristina skal ha vært innblandet i en konflikt med Varnhems kloster omkring jordeiendommer, hvorfor paven forsøkte å få henne bannlyst. Hun gjorde krav på Varnhem som sin arv etter Fru Sigrid, muligvis en slektning av dronningen. Kristina skal ha trakassert cisterciensermunker i en sånn grad, at de valgte å flytte til Danmark for der å hjelpe til med byggingen av Vitskøl kloster.
Da hennes mann ble myrdet i 1160, skal hun ha flyktet sammen med sønnen, trolig til Danmark.